Mari Boine Persen (r. skábmamánu 8. 1956 Gámehisnjárggas Kárášjoga gielddas) lea Norgga sápmelaš musihkkár, gii lasiha jazz- ja rockmusihkka sápmelaččaid árbevirolaš musihkii. Son váccii joatkaskuvlla Kárášjogas ja oahpaheaddjioahpu Álaheajus 1970-logus. Geassit 1986 mearridii son heaitit oahpaheaddjibarggus ja álgit ollesáigásaš musihkkárin. Son ovttas Svein Schultziin dagai musihkká Nils Gaupa filbmii Guovdageainnu stuimmit-filbmii, mii ilbmái ođđajagimánu 18. beaivve jagis 2008. Čakčamánu 28. 2009 Boines bođii Norgga gonagasa vuosttas seahtu riddár, go son oaččui St. Olavs Orden -mearkka.